Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
8 ม.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -23.13 จุด (-1.46%) ปิดภาคเช้าที่ 1,562.10 จุด ด้วยมูลค่าการซื้อขาย 35,355.12 ล้านบาท
Most Positive Impact : PTTEP (+0.75 จุด), BAM (+0.17 จุด), MAKRO (+0.11 จุด)
Most Negative Impact: AOT (-1.35 จุด), IVL (-1.19 จุด), SCC (-1.13 จุด)
ตลาดหุ้นไทยปรับตัวลงเช่นเดียวกับตลาดหุ้นในภูมิภาค เนื่องจากความกังวลต่อสถานกาณ์ในตะวันออกกลางหลังอิหร่านตอบโต้สหรัฐฯโดยปล่อยจรวดใส่ฐานทัพสหรัฐฯหลายนัด โดยล่าสุด bond yield สหรัฐฯปรับตัวลงไปประมาณ 2% ลงมาที่ 1.77% สำหรับอายุ 10 ปี และ 1.51% สำหรับอายุ 2 ปี สะท้อนภาพนักลงทุนโยกเงินกลับมาถือสินทรัพย์ปลอดภัย
เมื่อช่วงเช้าที่ผ่านมามีเหตุการณ์เครื่องบินยูเครนตกในอิหร่าน ตามรายงานข่าวเบื้องต้นระบุว่าเป็นการบ่งพร่องทางเทคนิค
แนวโน้มตลาดบ่าย
จากเหตุการณ์ความตึงเครียดสหรัฐฯ-อิหร่าน ประเมินกรอบ SET Index บ่ายนี้ที่ 1,560-1,570 จุด โดยปัจจุบันทั้ง 2 ฝ่ายโจมตีกันฝั่งละ 1 ครั้ง น่าจะยังไม่เห็นการตอบโต้กันเพิ่มเติมในวันนี้ จึงประเมินแนวรับที่ 1,560 จุด บ่ายนี้เอาอยู่ และรอฟังการแถลงของปธน.ทรัมป์พรุ่งนี้เช้า แนะนำติดตาม 2 ประเด็น คือ 1.มีทหารสหรัฐฯเสียชีวิตจากการโจมตีหรือไม่ 2.อิหร่านจะมีการปิดช่องแคบ Hormuz หรือไม่
กลยุทธ์การลงทุน เลือกลงทุนกลุ่มที่ได้ประโยชน์จากราคาน้ำมัน (PTTEP) หรือกลุ่ม defensive (BTS) หรือ กลุ่มที่มีปันผล downside ต่ำ (AP)
Timeline การเมืองไทยในเดือนมกราคม วันที่ 8-10 ม.ค. จะมีการโหวต พรบ. งบประมาณปี 2563 วงเงิน 3.2 ล้านล้านบาท, กลางเดือน ม.ค. ฝ่ายค้านเตรียมยื่นอภิปรายไม่ไว้วางใจ และคาดเข้าสู่วาระอภิปรายไม่ไว้วางใจช่วงปลายเดือน ม.ค. และ 21 ม.ค. ศาลรธน. นัดอ่านคำวินิจฉัยพรรคอนาคตใหม่คดีล้มล้างการปกครอง
รายงานตัวเลขเศรษฐกิจสำคัญ วันพฤหัสจีนจะมีการรายงาน CPI และ PPI (ธ.ค.) และติดตามรายงานการประชุมนโยบายการเงินของ ECB วันศุกร์ติดตามการจ้างงานนอกภาคเกษตรของสหรัฐฯ (ธ.ค.) ตลาดคาด +1.6 แสนตำแหน่ง